**Անդյան զարգացման կորպորացիա (ԱԶԿ)** (իսպ.՝ Corporación Andina de Fomento-ից), հայտնի է նաև որպես **CAF-Լատինական Ամերիկայի զարգացման բանկ** (անգլ.՝ CAF – Latin American development bank), Անդյան համայնքի միջազգային վարկային և ֆինանսական կազմակերպություն (Անդյան ինտեգրացիոն համակարգ), որը ստեղծվել է բաժնետիրական ընկերության տեսքով՝ աջակցելու անդյան երկրների զարգացմանն ու տարածաշրջանային ինտեգրմանը։ Կազմակերպությունը հիմնադրվել է 1970 թվականին։ Հիմնական բաժնետերերն են Բոլիվիան, Կոլումբիան, Էկվադորը, Պերուն և Վենեսուելան։ Բացի այդ` բաժնետոմսերի սեփականատերեր են Բրազիլիան, Չիլին, Մեքսիկան, Տրինիդադ և Տոբագոն, ինչպես նաև 22 մասնավոր բանկ տվյալ տարածաշրջանի երկրներից։

Պատմություն
-----------

CAF անդամ երկրներ
Այս ֆինանսավարկային կազմակերպությունն առաջացել է Անդյան տարածաշրջանի երկրների տնտեսական և սոցիալական ինտեգրման ձգտումների արդյունքում։ Այս նախաձեռնությունը, որը հանգեցրեց CAF-ի ստեղծմանը, սկսել է ձևավորվել 1966 թվականին՝ Կոլումբիայի նախագահ Կառլոս Լյերաս Ռեստրեպոյի, Չիլիի նախագահ Էդուարդո Ֆրեյ Մոնտալվայի, Վենեսուելայի նախկին նախագահ Ռաուլ Լեոնիի և Էկվադորի ու Պերուի ներկայացուցիչների կողմից Բոգոտայի հռչակագրի պատմական ստորագրումից հետո։ Բոլիվիայի կառավարությունը հռչակագրին միացել է ավելի ուշ՝ 1967 թվականին։

1967 թվականին Համատեղ կոմիտեի անդամները սահմանել են CAF-ի հիմունքները, իսկ 1968 թվականի փետրվարի 7-ին անդամ երկրների կառավարությունները Բոգոտայի Սան Կառլոս պալատում ստորագրել են համապատասխան համաձայնագիր` կազմակերպությունը որպես բազմաֆունկցիոնալ բանկ և զարգացման և ինտեգրման գործակալություն ստեղծելու մասին։

1970 թվականի հունիսի 8-ին CAF-ը պաշտոնապես սկսել է իր գործունեությունը Վենեսուելայի Կարակաս քաղաքում գտնվող իր համար ստեղծված կենտրոնակայանում։

CAF-ի համաձայնագրի հոդվածներում փոփոխություններ կատարելուց հետո Լատինական Ամերիկայի և Կարիբյան ավազանի այլ երկրներ ընդգրկվել են որպես անդամներ` նույն իրավունքներով, ինչ հիմնադիրները։ Համաձայն 2007 թվականին կատարված համաձայնագրի այս լրացման` Արգենտինան, Բրազիլիան, Պանաման, Պարագվայը և Ուրուգվայը դարձել են անդամ երկրներ։

Անդամ երկրներ
-------------

* Արգենտինա Արգենտինա
* Բարբադոս Բարբադոս
* Բոլիվիա Բոլիվիա
* Բրազիլիա Բրազիլիա
* Չիլի Չիլի
* Կոլումբիա Կոլումբիա
* Կոստա Ռիկա Կոստա Ռիկա
* Դոմինիկյան Հանրապետություն Դոմինիկյան Հանրապետություն
* Էկվադոր Էկվադոր
* Ճամայկա Ճամայկա
* Մեքսիկա Մեքսիկա
* Պանամա Պանամա
* Պարագվայ Պարագվայ
* Պերու Պերու
* Պորտուգալիա Պորտուգալիա
* Իսպանիա Իսպանիա
* Տրինիդադ և Տոբագո Տրինիդադ և Տոբագո
* Ուրուգվայ Ուրուգվայ
* Վենեսուելա Վենեսուելա

ԱԶԿ-ի գործունեության կազմակերպում
---------------------------------

Բաժնետիրական ընկերության կապիտալը բաժանվում է բաժնետոմսերի 3 տեսակի՝ «Ա», «Բ» և «Գ»։ «Ա» և «Բ» տիպի բաժնետոմսերը պատկանում են Անդյան 5 երկրների կառավարություններին, որոնք դրանք տնօրինում են կա՛մ ուղղակիորեն, կա՛մ հատուկ նշանակված կառավարական կամ մասնավոր կազմակերպությունների միջոցով։ «Գ» շարքի բաժնետոմսերը կարող է ձեռք բերել ցանկացած այլ երկիր։ Բացի այդ` ԱԶԿ-ն թողարկում և տեղաբաշխում է այլ արժեթղթեր տարածաշրջանային և միջազգային ֆինանսական շուկաներում։ CAF-Լատինական Ամերիկայի զարգացման բանկը վարկային գծեր է ստանում նաև տարբեր երկրների ազգային և առևտրային բանկերից։ Այդ վարկերի մեծ մասը ԱԶԿ է գնում Անդյան համայնքին չպատկանող երկրներից։ 1997 թվականին կորպորացիայի ընդհանուր ակտիվները կազմել են 4 միլիարդ 61 միլիոն ԱՄՆ դոլար։

Կազմակերպության գործունեության նպատակներ և խնդիրներ
---------------------------------------------------

ԱԶԿ-ի հիմնական նպատակն է ֆինանսական աջակցությունտրամադրել բաժնետեր պետությունների պետական և մասնավոր ձեռնարկություններին։ Օրինակ՝ Լատինական Ամերիկայի զարգացման բանկը ֆինանսավորում է Անդյան համայնքի երկրների նախագծերը՝ տրանսպորտային ենթակառուցվածքների, էլեկտրաէներգիայի և հեռահաղորդակցության, կառուցվածքային ճշգրտման և սեփականաշնորհման ծրագրերի, սոցիալական բարեփոխումների զարգացման համար, վարկեր է տրամադրում արտադրության արդյունավետության բարձրացման նպատակով։

Ծանոթագրություններ
------------------

1. ↑
2. 1 2 3  "Андская корпорация развития" (in ռուսերեն). Национальный Комитет содействия экономическому сотрудничеству со странами Латинской Америки (НК СЭСЛА). Արխիվացված է the original 2012 թ․ սեպտեմբերի 17-ին. Retrieved 2012 թ․ ապրիլի 8.
3. 1 2 3  "CAF. Shot history" (in անգլերեն). CAF. Արխիվացված է the original 2012 թ․ սեպտեմբերի 17-ին. Retrieved 2012 թ․ ապրիլի 8.

Արտաքին հղումներ
----------------

* Official website

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Չափորոշչային վերահսկողություն | ISNI: 0000000122937484 · LCCN: n82056804 · NKC: vse20191036938 · VIAF: 144902884 · WorldCat VIAF: 144902884 |

 |